पाएं अपने शहर की ताज़ा ख़बरें और फ्री ई-पेपरडाउनलोड करें
अमृतसर. बटाला एसपी हेडक्वार्टर मोहनलाल के जीरकपुर स्थित फ्लैट से गिरकर मौत का शिकार बनी 18 वर्षीय युवती लवप्रीत की पोस्टमार्टम रिपोर्ट में कई अहम खुलासे हुए हैं। रिपोर्ट के मुताबिक लवप्रीत से यौन शोषण किया गया था। साथ ही मौत से पूर्व उसके शरीर पर चोट के भी निशान भी थे। मौत की गुत्थी सुलझाने के लिए पुलिस एक मोबाइल नंबर की डीटेल भी निकलवा रही है।
फतेहगढ़चूडिय़ां में रहने वाली लवप्रीत की मौत 17 मई को हुई थी। 18 मई को हुए पोस्टमार्टम में उसकी मौत का कारण शरीर की कई हड्डियां टूटना बताया गया था। बावजूद इसके पुलिस किसी नतीजे पर नहीं पहुंची।
जांच अधिकारी एसआई ब्रह्मा सिंह ने पोस्टमार्टम विभाग को पत्र लिखकर डिटेल मांगी जिससे पता चले कि लवप्रीत के साथ कोई जोर जबरदस्ती तो नहीं हुई थी। रिपोर्ट की डीटेल में सामने आया है कि मौत से पहले उसके शरीर पर चोट के निशान थे। साथ ही यौन शोषण का भी खुलासा हुआ। एसपी पर आरोप लगा था कि लवप्रीत की मौत के पीछे उसका हाथ है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn